Lourenzo Fernández Prieto

Lourenzo Fernández Prieto, nado en Vilagoíz (A Devesa, Ribadeo) o 28 de maio de 1961, é un historiador galego. En 2021 foi elixido membro da Real Academia Galega, pasando no 2023 a ser membro de número.

 Traxectoria 
É catedrático de Historia Contemporánea da Universidade de Santiago de Compostela desde 2005. Foi secretario do IDEGA entre 1992 e 1995 e pertence ao seu Consello Científico. Elixido en varios períodos, desde 1986, membro do Claustro e da Xunta de Goberno da USC, así como do Consello Universitario de Galicia. Vicerreitor de relacións institucionais da USC entre 2007 e 2010. Na actualidade é director do departamento de Historia Contemporánea da universidade compostelá e membro do consello de administración da Editorial Galaxia. Colabora habitualmente en diversos medios de comunicación do país.

Especializado en Historia agraria e Historia do século XX, os seus ámbitos principais de traballo refiren á mudanza tecnolóxica, as mudanzas na sociedade rural contemporánea e a política da memoria.

Dirixe o Proxecto interuniversitario Nomes e Voces, dedicado á investigación da represión franquista en Galicia, e o Grupo de historia agraria e política do mundo rural da USC (Histagra).Grupo de Historia Agraria e Política do Mundo Rural USC.

A súa produción e actividade científica comprende máis dun cento de publicacións, así como o liderado de diversos proxectos e convenios de investigación. Ten participado en proxectos europeos dos programas STRIDE (mudanza tecnolóxica) e FAIR (propiedade comunal). No intervalo de 2005 a 2010 foi elixido vicepresidente da Sociedade Española de Historia Agraria.

Dende 1995, forma parte do General Board da rede europea ESTER (European School for Training in Economic and Social historical Research), responsábel da formación de estudantes de doutoramento.

En maio de 2010, concorreu con outros seis candidatos á reitoría da USC, proceso no que pasou á segunda volta.

O 3 de xuño de 2023 leu o discurso de ingreso como membro de número da RAG.

Obra en galego
Ensaio
A granxa agrícola-experimental da Coruña: 1888-1928. Contribución ao estudio experimental da renovación técnica da agricultura galega, Xunta de Galicia, Santiago de Compostela, 1988.
Labregos con ciencia. Estado, sociedade e innovación tecnolóxica na agricultura galega, 1850-1939, Xerais, Vigo, 1992. ISBN 84-7507-645-9
Facendo Historia con Memoria, Edicións tresCtres, Santiago de Compostela, 2010. ISBN 978-84-92727-06-3
Informe de resultados. Vítimas Galicia (1936-1939), Meubook, Santiago de Compostela, 2010.

Obras colectivas
Vocabulario de historia, Universidade de Santiago de Compostela, 1994.
Actas do Congreso Internacional Poder Local, élites e cambio social na Galicia non urbana (1874-1936),Santiago de Compostela, 14-15 xuño 1996, Universidade de Santiago de Compostela, 1997.
Terra e progreso. Historia agraria da Galicia contemporánea, Xerais, Vigo, 2000.
Os montes veciñais en man común: o patrimonio silente. Natureza, Economía, identidade e democracia na Galicia rural, Xerais, Vigo, 2006.
A gran historia de Galicia, La Voz de Galicia, 2007.
Historia das historias de Galicia, Xerais, Vigo, 2016.
 1936. O Estatuto esquecido, Guiverny, 2016.

 Golpistas e verdugos de 1936. Historia dun pasado incómodo, Galaxia, 2018 (ed. xunto con Antonio Míguez Macho).

Obra en castelán e inglés
Ensaio
El apagón tecnológico del franquismo. Estado e innovación en la agricultura española del siglo XX, Tirant Lo Blanch, Valencia, 2007.

Obras colectivas
 .
La sociedad rural en la España contemporánea: mercado y patrimonio (con Francisco Balboa). Ediciós do Castro, Sada, 1996. ISBN 84-7492-802-8
Sombras de progreso. Las huellas de la Historia Agraria, Crítica, Barcelona, 2010.
Contemporary Galician Studies. Between the Local and the Global, The Modern Language Association of America, Nova York, 2011.
Agriculture in the Age of Fascism, Brepols, 2014.
Otras miradas sobre el Golpe, la Guerra y la Dictadura. Historia para un pasado incómodo, Catarata, 2014.

Galardóns e recoñecementos
 Premio Losada Diéguez de investigación en 1993, por Labregos con ciencia.
 Premio da Crítica de Galicia (en investigación) en 1993.

Notas

 Véxase tamén 
 Ligazóns externas 
 Site da candidatura á reitoría en 2010
 Blog persoal
 Resultados Eleccións 2010 na USC.
 , Xerardo (7/9/2008). "O franquismo non ten herdeiros, pero hai temor a remover o pasado", La Opinión A Coruña.
 Vídeo do ingreso na RAG como académico de número.

Categoría:Historiadores de Galicia
Categoría:Nados en Ribadeo
Categoría:Nados en 1961
Categoría:Membros de número da Real Academia Galega
Categoría:Alumnos da Universidade de Santiago de Compostela